Ángela Espinosa Ruiz (błr. "Анхэля Эсьпіноса Руіс", rodz. 6 lutego 1993, Malaga) – szpanielsko poetka, co tworzi we biołoruskij godce. Przekłodoczka literatury. Uczōno slawistka ze naukowym stopniym dochtorki. Biografijo. We 2011. skōńczōła szkoła ze humanistycznym profilym (ze łacińskōm a starogreckōm godkōm) a muzyczno szkoła. Sztudjyrowała słowiańsko filologijo we Uniwersytecie we Grenadzie (bakalaur, 2015.) a biołorusko filologijo we Warszawskim Uniwersytecie (magistratura, 2017.). We 2019. na Uniwersytecie Complutense we Madrydzie ôbrōńōła dochtorsko dysertacyjo «Symbolizm ludowego pochodzynio we prozie ôd Jana Barščeŭskigo a Gustava Adolfa Bécquera».